
เริ่มประชุมเวลา  13.00 น.
เมื่อที่ประชุมพร้อม  สมาชิกสภาเข้าร่วมประชุม  จำนวน 18  คน  ครบองค์ประชุม  ได้เรียนเชิญ ประธานสภาฯ  จุดธูปเทียนบูชาพระรัตนตรัย และเริ่มประชุมตามระเบียบวาระการประชุม ดังนี้
ระเบียบวาระที่  1  


เรื่องที่ประธานแจ้งให้ที่ประชุมทราบ
ประธานสภา



ด้วยประกาศอำเภอนาบอนเรื่อง เรียกประชุมสภาองค์การ




บริหารส่วนตำบลแก้วแสน สมัยวิสามัญ สมัยที่ 2/2559  




ด้วยประธานสภาองค์การบริหารส่วนตำบลแก้วแสน ได้ร้อง




ขอเปิดประชุมสภาองค์การบริหารส่วนตำบลแก้วแสน  สมัย




วิสามัญ  สมัยที่ 1/2559    เพื่อให้สภาได้พิจารณา





ข้อบัญญัติงบประมาณรายจ่ายประจำปีงบประมาณ พ.ศ.





2559 แก้ไข เป็นปี 2560 คาดว่าพิมพ์ผิด และเรื่องอื่นๆ




ตามอำนาจหน้าที่  นายอำเภอนาบอน อาศัยอำนาจตาม





ความในมาตรา   55  แห่งพระราชบัญญัติสภาตำบลและ




องค์การบริหารส่วนตำบล พ.ศ.2537 (รวมทั้งแก้ไขเพิ่มเติม)    




นายอำเภอนาบอน   จึงเรียกประชุมสภาองค์การบริหารส่วน




ตำบลแก้วแสน  สมัยวิสามัญ สมัยที่ 2 /2559  ตั้งแต่วันที่   




26  สิงหาคม  2559 เป็นต้นไป มีกำหนดไม่เกิน 15 วัน  




จึงประกาศให้ทราบโดยทั่วกัน ประกาศ ณ วันที่ 22 สิงหาคม




พ.ศ.2559  นายกฤษณะ ณ สงขลา นายอำเภอนาบอน
ระเบียบวาระที่  2
เรื่องรับรองรายงานการประชุมสภาครั้งที่ผ่านมา  ประชุมสภาสมัยสามัญ สมัยที่ 3  ครั้งที่ 1 ประจำปี 2559  เมื่อวันที่  15  สิงหาคม   2559
ประธานสภา
ถามที่ประชุม  มีสมาชิกสภาฯท่านใดจะแก้ไขเพิ่มเติมรายละเอียดในบันทึกรายการประชุมบ้างหรือไม่  เชิญครับ
นายวิลาศ  พรหมวันรัตน์

เรียนประธานสภา กระผมนายวิลาศ   พรหมวันรัตน์ ส.อบต.




หมู่ที่ 9 เนื่องจากมีข้อผิดพลาดเล็กน้อยไม่อยากจะพูด แต่




จากการประชุมครั้งที่ผ่านมาและได้ถามท่านประธานสภา





เกี่ยวกับการลาของสมาชิกสภา จะลาด้วยวาจาหรือลา





ทางโทรศัพท์โดยไม่มีการเขียนใบลา หรือลาฝากมากับสมาชิก




สภา  เพราะมีสมาชิกสภา คุณศรสิทธิ์  โกศล  ขาดการ





ประชุมติดต่อกัน 3 ครั้ง
ว่ามีความผิดหรือไม่ มีแนวปฏิบัติ




อย่างไร ประธานสภาได้ตอบว่าเดิมไม่ได้กำหนด ตกลง ไว้





ชัดเจน อยากให้สมาชิกได้ใช้ดุลยพินิจที่เหมาะสม รวมทั้งการ




ประชุมที่ไม่แล้วเสร็จ ลุกออกจากที่ประชุมกลับไปไม่บอก





กล่าว ผมอยากให้สมาชิกได้ตระหนักในหน้าที่ตนเอง ว่า





สมควรปฏิบัติอย่างไรครับ ผมขออนุญาตท่านปลัดในฐานะที่




เป็นเลขานุการสภาฯผมถามทั้งประธานสภาและเลขานุการ




สภา และไม่ได้ตอบว่ามีใครลาแต่อย่างไร  เมื่อผมได้รับ





หนังสือเชิญประชุมรายงานการประชุม ในรายชื่อผู้ไม่มา





ประชุม คุณศรสิทธิ์  โกศลได้ระบุว่าลาป่วย ผมไม่ทราบว่าลา




เมื่อไหร่ เพราะวันนั้นไม่ได้มีการแจ้งว่าใครลาป่วย  หรือว่า




ท่านมีใบลา ผมอยากทราบว่าถ้าท่านมีใบลา แต่ลาหลังปิด




การประชุมแล้วถูกประเด็นหรือไม่ เข้าหลักเกณฑ์หรือไม่ ใน




การประชุมครั้งที่ผ่านมาเพราะปิดการประชุมไปแล้ว  ผม





ทราบว่าท่านศรสิทธิ์  โกศล  ลาวันที่ 15 ท่านประธานได้ลง




นามในใบลาวันจันทร์ที่ผ่านมา และท่านเลขาสภาได้บันทึกว่า




ลาป่วย  ผมไม่อยากเอาผิดใครแต่อยากให้สภาฯเป็นไปด้วย




ความถูกต้อง ลาก็คือลา ขาดก็คือขาด ผมเองก็เคยขาด





ประชุม  ผมว่ารายงานการประชุมที่เลขานุการสภาบันทึกว่า




ลาป่วยต้องแก้ไข เพราะผมถามที่ประชุมแล้วไม่มีการตอบว่ามี




คนลาป่วย ประธานตอบแบบบ่ายเบี่ยง และเลขานุการสภา 




ได้ลุกออกไปจากห้องประชุม เมื่อกลับมาประธานตอบเสร็จ




แล้วปิดการประชุม  แต่เมื่อมีรายงานการประชุมปรากฏว่ามี




การลาป่วย ลากันได้อย่างไรครับ
ประธานสภา
ผมขอชี้แจงเรื่องของคุณศรสิทธิ์  ในเรื่องการลาป่วย  ซึ่งไม่มีการรู้ล่วงหน้าว่าจะลาป่วย  ผมวินิจฉัยว่าการลาป่วยมีสิทธิที่จะป่วยกะทันหัน กรณีคุณศรสิทธิ์ ได้ลาป่วยส่งใบลามาลงวันที่ 15 และได้โทรศัพท์มาผ่านทางคุณสมพรมาแล้ว ผมทราบแล้วและได้แจ้งทางเลขานุการสภา  หลังจากประชุมเสร็จ เมื่อมีใบลาแล้วการทำรายงานการประชุมจะให้ระบุว่าขาดได้หรือครับ
นายวิลาศ  พรหมวันรัตน์
เรียนประธานสภา กระผมนายวิลาศ   พรหมวันรัตน์ ส.อบต.หมู่ที่ 9  วันที่ผมถามในที่ประชุมครั้งที่ผ่านมาทำไมวันนั้นคุณสมพรไม่ได้พูดว่าคุณศรสิทธิ์ ลาครับ การลาป่วยผมทราบว่าเป็นการฉุกเฉิน แต่เมื่อเสร็จการประชุมแล้วท่านลาหลังจากนั้นเข้าหลักเกณฑ์หรือไม่  มีระเบียบในเรื่องการลาหรือไม่
เลขานุการสภา
เรียนท่านประธานสภา  ดิฉัน  นางแฉล้ม  ศิลปวิสุทธิ์ เลขานุการสภา ขออนุญาตชี้แจง กรณีถูกพาดพิงถึงว่าเลขานุการสภา บันทึกรายงานการประชุมไปได้อย่างไร กรณีคุณศรสิทธิ์  โกศล  ไม่มาประชุม แต่ระบุว่าลาป่วย เนื่องจากรายงานการประชุมได้จัดทำขึ้นหลังจากการประชุมเสร็จสิ้นแล้ว  คุณศรสิทธิ์  โกศล ได้ยื่นใบลาในวันที่ 16  สิงหาคม ท่านประธานสภาทราบแล้วและมาลงนามในใบลาวันที่ 22  สิงหาคม เพราะช่วงขณะนั้นมีกิจกรรมการแข่งขันกีฬา เลขานุการสภาได้มาจัดทำรายงานการประชุมสภา และตรวจสอบผู้เข้าร่วมประชุม  สำหรับคุณศรสิทธิ์  ไม่มาประชุมแต่มีใบลาแล้วในขณะจัดทำรายงานการประชุม และได้สอบถามปรึกษาท้องถิ่นอำเภอและผู้ที่เกี่ยวข้องว่ากรณีนี้จะให้บันทึกไว้อย่างไร  ได้รับคำแนะนำว่าบันทึกว่าลาได้แต่ระบุรายละเอียดเพิ่มเติมไปด้วยว่าได้ยื่นใบลาลงวันที่ 15  สิงหาคม โดยได้ยื่นในวันที่ 16  สิงหาคม  ประธานสภาลงนามในใบลาวันที่ 22 สิงหาคม นี่คือข้อเท็จจริง  สำหรับการลาให้ถือปฏิบัติตามระเบียบกระทรวงมหาดไทย ว่าด้วยการลาของผู้บริหารท้องถิ่น  ผู้ช่วยผู้บริหารท้องถิ่นและสมาชิกสภาท้องถิ่น พ.ศ.2547  การลาที่ถูกต้องต้องลาเป็นลายลักษณ์อักษรตามใบลา  สมาชิกสภาต้องยื่นใบลากับประธานสภา  การลาฝากเพื่อน  ลาด้วยวาจา ย่อมไม่เป็นผล  กรณีของคุณศรสิทธิ์  ได้ลาป่วยตามระเบียบ หมวดที่ 1 ข้อที่ 8 ผู้บริหารท้องถิ่น  ผู้ช่วยผู้บริหารท้องถิ่น  หรือสมาชิกสภาท้องถิ่น  ผู้ใดประสงค์จะลาป่วยเพื่อรักษาตัว คือป่วยอยู่แล้วต่อเนื่อง ประสงค์จะลาไปรักษาตัว ให้เสนอใบลาก่อนหรือในวันที่ลา  เว้นแต่ในกรณีจำเป็น จะเสนอหรือจัดส่งใบลาในวันแรกที่มาปฏิบัติงานก็ได้  วันแรกในการปฏิบัติราชการสำหรับสมาชิกสภาท้องถิ่น ซึ่งได้รับการเลือกตั้งจากประชาชนในหมู่บ้าน การปฏิบัติหน้าที่ของท่านจึงอยู่ในพื้นที่หมู่บ้าน พบปะพ่อแม่พี่น้องประชาชน มีปัญหาเดือดเนื้อร้อนใจอย่างไรท่านก็เป็นกระบอกเสียงของพี่น้องประชาชน มานำเสนอในที่ประชุมสภาแห่งนี้  แต่ผู้บริหารท้องถิ่น  ผู้ช่วยผู้บริหารท้องถิ่นมีหน้าที่ต้องปฏิบัติราชการ ณ ที่ทำการ รวมถึงพนักงานส่วนตำบล วรรคต่อไปในกรณีมีอาการป่วยจนไม่สามารถจะลงชื่อในใบลาได้  เช่นป่วยมาก  ป่วยหนัก ไม่ได้สติสัมปะชัญญะ พ่อแม่พี่น้องทราบว่าท่านป่วย จะให้ผู้อื่นลาแทนก็ได้  แต่เมื่อสามารถลงชื่อได้แล้วให้รีบเสนอหรือจัดส่งใบลาโดยเร็ว  หมายถึงส่งใบลาภายหลังก็ได้  ข้อ 9. การลาป่วยตั้งแต่สิบห้าวันขึ้นไป  ต้องมีใบรับรองแพทย์ของแพทย์ซึ่งได้รับใบอนุญาตเป็นผู้ประกอบวิชาชีพเวชกรรมแนบกับใบลา ข้อ.10 ในการพิจารณาอนุญาต แม้การลาไม่ถึงกำหนดระยะเวลาซึ่งจะต้องมีใบรับรองแพทย์ตามข้อ 9 ถ้าผู้มีอำนาจในการพิจารณาอนุญาตเห็นสมควรจะให้มีใบรับรองแพทย์ หรือสั่งผู้ลาไปรับการตรวจจากแพทย์ประกอบการพิจารณาอนุญาตก็ได้  หมายความว่า แม้จะลาไม่ถึง 15 วัน  ผู้มีอำนาจอนุญาตลา  สำหรับสมาชิกสภา คือประธานสภาเป็นผู้มีอำนาจอนุญาตลา อาจจะกำหนดเงื่อนไข หลักเกณฑ์เป็นมติที่ประชุมร่วมกันโดยไม่ขัดกับระเบียบการลาก็ได้ เช่นลาป่วยเกิน 3 วัน หรือ 1 วันต้องมีใบรับรองแพทย์
นายกอบต.

เรียน ประธานสภาและสมาชิกสภาทุกท่าน ผมนายคนึง  


ชูพงศ์ นายกองค์การบริหารส่วนตำบลแก้วแสน ขออนุญาต

ชี้แจงให้ความเห็นในระเบียบวาระที่ 2 เรื่องรับรองรายงานการประชุม  รายงานการประชุมต้องบันทึกเหตุการณ์ในวันประชุม คือ 1.มีลายมือชื่อ 2.ระเบียบวาระการประชุม มีการประชุมเรื่องอะไร กล่าวไว้อย่างไรต้องบันทึกอย่างนั้น ไม่ใช่เอาเรื่องที่เกิดหลังจากเหตุการณ์ในการประชุมมาบันทึกไว้ โดยเฉพาะประเด็นในการลาป่วยของนายศรสิทธิ์  ที่บันทึกว่าลาป่วย  โดยจะต้องเริ่มจากเลขานุการสภาฯได้แจ้งว่ามีผู้เข้าร่วมประชุมกี่คน  ครบองค์ประชุมแล้ว เลขานุการสภาไม่ได้แจ้งว่าใครลาป่วย ประธานสภาในวาระที่ 1 แจ้งให้ที่ประชุมทราบหากมีการส่งใบลามาก่อนพร้อมมารับรองรายงานการประชุมไม่ใช่มาลาภายหลัง  ผมได้ศึกษาระเบียบ  สอบถามหลายหน่วยงานเรื่องการรับรองรายงานการประชุมที่ถูกต้อง  การประชุมที่ผ่านมาไม่ได้พูดถึงการลาป่วยของคุณศรสิทธิ์  ไม่ต้องวงเล็บว่าลาป่วย หากมาลงภายหลังวันนี้เป็นหน้าที่เลขานุการสภาในวาระไหนก็ได้ต้องแจ้งว่ากรณีคุณศรสิทธิ์  ที่ขาดการประชุม เขาได้ลา  ในการรับรองรายงานการประชุมครั้งที่แล้ว  ต้องรับรองเรื่องที่เกิดขึ้นในการประชุมสุดท้ายจนปิดการประชุม จะมาเสริมเติมแต่งไม่ได้ ผมยืนยัน จะอ้างอะไรก็ตาม ท่านวิลาศได้สอบถามในที่ประชุมแล้ว  ผมอายแทนว่าสภาไม่ได้มีมติ โดยความจริงแล้วมีระเบียบว่าด้วยการลา โดยเลขานุการสภาและประธานสภาต้องชี้แจงในวันนั้นไม่ใช่ว่ามาชี้แจงในวันนี้  ขออนุญาตชี้แจงเท่านี้ครับ
นายสมพร  ศิลปวิสุทธิ์
เรียนท่านประธานสภา  ผมนายสมพร  ศิลปวิสุทธิ์ ส.อบต.

หมู่ที่ 5  ผมขออนุญาตในฐานะที่ถูกพาดพิงถึง  ผมมีความเห็นว่าการลาป่วยไม่มีใครทราบล่วงหน้าว่าจะป่วย  ผมโทรหาคุณศรสิทธิ์ บอกว่านอนป่วยอยู่ ผมจะบอกประธานสภาให้แล้วให้มาลาป่วยด้วยตัวเองภายหลัง เรื่องการลาป่วย ตั้งแต่มีการประชุมสภามาจนถึงเดี๋ยวนี้ ไม่เคยมีการแจ้งในที่ประชุมสภาสักครั้งเดียวว่ามีใครลาป่วย หรือลาอะไรต่างๆ มีเพียงครั้งนี้ของคุณศรสิทธิ์  ผมไม่เข้าใจและอยากให้ท่านประธานสภาใช้ดุลยพินิจพิจารณาด้วยครับ
นายวิลาศ  พรหมวันรัตน์
เรียนประธานสภา กระผมนายวิลาศ   พรหมวันรัตน์ ส.อบต.หมู่ที่ 9  ตามที่คุณสมพรบอกว่าได้บอกท่านประธานสภาแล้ว แต่ท่านประธานสภา ไม่ได้บอกอะไร ท่านแจ้งแต่เพียงว่าเดิมไม่ได้กำหนด ตกลง ไว้ชัดเจน อยากให้สมาชิกได้ใช้ดุลยพินิจที่เหมาะสม รวมทั้งการประชุมที่ไม่แล้วเสร็จ ลุกออกจากที่ประชุมกลับไปไม่บอกกล่าว ผมอยากให้สมาชิกได้ตระหนักในหน้าที่ตนเอง ว่าสมควรปฏิบัติอย่างไรครับ ทำไมท่านไม่แจ้งให้ทราบว่าคุณสมพร ได้แจ้งผมแล้วว่าคุณศรสิทธิ์ ลาแต่มาระบุว่าลาป่วย  ผมยอมรับที่เลขานุการสภาชี้แจง แต่ยอมรับในบางสิ่งบางอย่างหลังเสร็จสิ้นการประชุมแล้วจะมีการลงชื่อภายหลังได้หรือไม่คือไม่ได้ใครขาดก็คือขาด คนลาก็คือลา ผมยึดความถูกต้องมาระบุภายหลังไม่ได้
ประธานสภา
ผมขอชี้แจงเรื่องนี้คุณวิลาศ ไม่ต้องกังวลใจจะผิดจะถูกผมวินิจฉัยเอง ผมวินิจฉัยแล้วผมไม่จำเป็นต้องแจ้งสภาก็ได้ผมแจ้งเลขานุการสภาแล้วและได้ส่งใบลาแล้ว ผมวินิจฉัยแล้วคงถูกต้อง 
นายวิลาศ  พรหมวันรัตน์
เรียนประธานสภา กระผมนายวิลาศ   พรหมวันรัตน์ ส.อบต.หมู่ที่ 9  ท่านแจ้งว่าบอกเลขานุการสภาแล้วว่าคุณศรสิทธิ์ 

ลาป่วย  ท่านบอกหรือไม่ครับผมว่าท่านไม่ได้บอกเพราะไม่มีบันทึกในรายงานการประชุมท่านบอกแต่เพียงว่าไม่ได้ตกลงกัน 
ประธานสภา
ผมแจ้งเลขานุการสภาหลังจากปิดการประชุมแล้วครับ
นายวิลาศ  พรหมวันรัตน์
เรียนประธานสภา กระผมนายวิลาศ   พรหมวันรัตน์ ส.อบต.หมู่ที่ 9  ผมยืนยันว่าต้องแก้ไขเรื่องการบันทึกรายงานการประชุมเรื่องการลาป่วยครับ
นายสมพร  ศิลปวิสุทธิ์
เรียนท่านประธานสภา  ผมนายสมพร  ศิลปวิสุทธิ์ ส.อบต.

หมู่ที่ 5  ผมมีความเห็นว่าการลาป่วย ตั้งแต่ประชุมสภาที่ผ่านมาผมไม่เคยเห็นว่าท่านประธานสภาได้ชี้แจงหรือแจ้งให้ที่ประชุมทราบ ผมว่าเป็นเรื่องของท่านประธานที่จะชี้แจงหรือไม่ เพราะการลาป่วยไม่ใช่ต้องมาเสนอในที่ประชุม
นายศรสิทธิ์  โกศล
เรียนท่านประธานสภา  ผมนายศรสิทธิ์  โกศล ส.อบต.

หมู่ที่ 9 ผมเป็นสมาชิกสภามา 2 สมัยเกือบ 8 ปี ไม่เคยมีการแจ้งเรื่องการลาของสมาชิกสภาฯ ได้รับทราบเมื่อได้รับรายงานการประชุม และเลขานุการสภาก็ไม่เคยชี้แจงในที่ประชุมว่ามีใครขาด ใครลา มีครั้งนี้ครับไม่ทราบเพราะเหตุใด
นายอนันต์  ชำนาญกิจ
เรียนท่านประธานสภา  ผมนายอนันต์ ชำนาญกิจ ส.อบต.

หมู่ที่ 10  ผมเห็นว่าปัญหา เรื่องการลาฝากลาสั่ง ไม่มีผล การลาต้องมีใบลาเป็นลายลักษณ์อักษร เรื่องใบลาต้องมีการแสดงในที่ประชุมสภา และเรื่องการวินิจฉัยเองของท่านประธานสภา ผมว่าไม่ใช่อำนาจของท่านประธานสภา ที่จะวินิจฉัยเรื่องสมาชิกสภาขาดประชุม 3 ครั้งติดต่อกัน เป็นเรื่องข้อกฎหมาย การขาดประชุมสภา 3 ครั้งติดต่อกันของสมาชิกทำให้ขาดสภาพสมาชิกทันที แต่ท่านประธานต้องแสดงหลักฐานให้นายอำเภอทราบ  อีกอย่างหนึ่งบันทึกรายงานการประชุม ผมมีความเห็นตรงกับท่านนายก เพราะการรับรองรายงานการประชุมรับรองได้ในเรื่องเนื้อหาสาระในวันประชุมเท่านั้น หากไม่ถูกไม่ตรงก็แก้ไขเพิ่มเติมแต่หลังจากปิดการประชุมแล้วมีเอกสารอื่นห้อยตามมา ผมรับไม่ได้   
ประธานสภา
ผมตอบคุณอนันต์  หากวันนี้มีการประชุมแล้วท่านเกิดปวดหัวอย่างหนัก หรือปวดท้องอย่างหนัก แล้วมาประชุมไม่ได้จะทำอย่างไร จะลาก่อนได้หรือ การลาป่วย ไม่ทราบล่วงหน้าว่าจะป่วย ไม่ใช่การลากิจ  ซึ่งผมวินิจฉัยอย่างนี้กรณีการลาป่วย ให้ที่ประชุมให้ความเป็นธรรมแก่เพื่อนสมาชิกอย่าเอาอย่างอื่นเป็นบรรทัดฐานใช้ดุลยพินิจด้วยเหตุและผลด้วย การให้ความเป็นธรรมครับ
นายกอบต.

เรียน ประธานสภาและสมาชิกสภาทุกท่าน ผมนายคนึง  

ชูพงศ์ นายกองค์การบริหารส่วนตำบลแก้วแสน  ผมติดใจเรื่องการวินิจฉัยของประธานสภา วาระนี้เป็นเรื่องรับรองรายงานการประชุม เป็นสิทธิของสมาชิกไม่ใช่เป็นการวินิจฉัย รายงานการประชุมไม่ถูกต้องในเรื่องการบันทึกว่าลาป่วยซึ่งเกิดหลังจากวันที่ 15 ซึ่งเลขานุการสภาหรือประธานสภา ต้องแจ้งในวันนี้ ไม่ใช่เขียนไว้ในรายงานการประชุมครั้งที่แล้วซึ่งสมาชิกต้องรับรอง ไม่ใช่เรื่องต้องวินิจฉัย ท่านจะวินิจฉัยในเรื่องการลา ก็อีกเรื่องหนึ่ง การรับรองรายงานการประชุมเป็นเรื่องของสมาชิกว่าจะรับหรือไม่รับ มีการทักท้วงว่ามีการระบุชื่อด้วย แต่เลขานุการสภาไม่ได้บันทึกชื่อไว้  ผมขอชี้แจงให้เพื่อนสมาชิกทราบว่ามีผลกับสมาชิกภาพเพราะวันที่ 16  มีนาคม  ท่านศรสิทธิ์ ขาดไม่มีใบลา  วันที่ 13  พฤษภาคม ขาด วันที่ 15  สิงหาคม  ถ้าวินิจฉัยว่าขาดตามมาตรา 47(4)  สมาชิกสภาขาดประชุมสภาองค์การบริหารส่วนตำบลสามครั้งติดต่อกัน โดยไม่มีเหตุอันควร  ประธานหรือถ้าประธานไม่ทำหน้าที่ เดี๋ยว ปปช.จัดการเอง คือให้นายอำเภอวินิจฉัย ท่านวินิจฉัยว่าให้ลาก็โอเค แต่ก็ต้องสู้กันเพราะวันที่ 15 ตัดยาง ขายน้ำยาง ลาป่วยจริงหรือไม่  ประเดี๋ยวผมจะเสนอญัตติให้ท่านในฐานะที่เป็นประธาน ท่านต้องเอาใบรับรองแพทย์ของเขา เพราะลาเท็จไม่ได้ป่วยจริง นายอำเภอจะมาสอบสวนเอง เพราะมีผลต่อเนื่อง ไม่ใช่ว่ามีเรื่องลา 3 ครั้งติดต่อกัน  ผมขออนุญาตชี้แจง นี่ไม่ใช่เป็นเรื่องของท่านประธานแต่เป็นการรับรองรายงานการประชุมครั้งที่แล้ว เรื่องการบันทึกว่าลาป่วยเพราะป่วยหลังวันที่ 15 เพราะตอบชัดเจน ท่านวิลาศถามชัดเจนว่าที่เขาไม่มาประชุมมีระเบียบวิธีปฏิบัติอย่างไร เพราะท่านก็ตอบชัดเจนว่าใครคิดจะลุกขึ้นก็ไป ใครจะขาดอะไรก็ไม่เคยบอกท่านนี่คือข้อเท็จจริงไม่ทราบว่านายศรสิทธิ์  ลาป่วยในวันนั้น เป็นเรื่องต้องมาแจ้งในวันนี้ เข้าใจไหมครับเป็นเรื่องของสมาชิก เชิญครับ
นายประพาส  เทพี                            เรียนท่านประธานสภา  ผมนายประพาส  เทพี ส.อบต.

หมู่ที่ 4  ผมในฐานะเป็นกรรมการตรวจรายงานการประชุม ครั้งแรก ได้ตรวจและอ่านผ่านๆไปในหน้าแรกเพราะไปเน้นในเรื่องเนื้อหาสาระข้างหลัง และได้ลงชื่อตรวจรายงานการประชุมไปเรียบร้อย เมื่อมาทบทวนอีกครั้งได้ทำบันทึกข้อความถึงเลขานุการสภา  เมื่อวันที่ 24  สิงหาคม  2559 เรื่อง ไม่รับรองกรณีนายศรสิทธิ์  โกศล  สมาชิก อบต. หมู่ที่ 9 (ลาป่วย) ด้วยคณะกรรมการตรวจรายงานการประชุม คือผมและนายสมยศ  ธรฤทธิ์  ได้ตรวจรายงานการประชุม สมัยสามัญ  สมัยที่ 3 ครั้งที่ 1 ประจำปี 2559  ในวันที่  15  สิงหาคม  2559  มีมติว่าการบันทึกการประชุมที่เลขานุการสภาได้บันทึกว่า มีเนื้อหาถูกต้อง  ครบถ้วน สมบูรณ์ทุกประการ  เมื่อได้ตรวจสอบความถูกต้องอีกครั้งหนึ่ง ในหน้าที่ 1 รายชื่อผู้ร่วมประชุมและผู้ไม่มาประชุม  รายนายศรสิทธิ์  โกศล  ส.อบต. หมู่ที่ 9 (ลาป่วย)  ตามที่มีการประชุม ในวาระที่ 1 ประธานก็ไม่ได้แจ้งว่าใครขาดใครลา และในวาระอื่นๆ กรณีนายวิลาศ  พรหมวันรัตน์ ส.อบต.หมู่ที่ 9 ได้สอบถามประธานว่า กรณีผู้ขาดประชุมหลายครั้ง หรือขาดประชุมได้ลาต่อประธานบ้างไหม ประธานก็ตอบว่าที่ผ่านมาและการประชุมครั้งนี้ไม่มีใครลา และการออกจากห้องประชุมก็ไม่บอกออกไปเฉยๆ  จึงแจ้งให้เลขานุการสภาแจ้งให้ประธานสภาทราบและแจ้งให้ที่ประชุมทราบว่าในกรณี นายศรสิทธิ์  โกศล ส.อบต. หมู่ที่ 9 (ลาป่วย) ไม่รับรองกรณีนี้  สรุปแล้วกรรมการตรวจรายงานการประชุมไม่รับรองรายงานการประชุมในเรื่องการลาป่วยของคุณศรสิทธิ์ หากคุณศรสิทธิ์ ลาป่วย มีใบลาจริงก็ต้องมาแจ้งให้ทราบในวันนี้เพราะใบลามาทีหลัง ขอบคุณมากครับ 
เลขานุการสภา                                
เรียนท่านประธานสภา  ดิฉัน  นางแฉล้ม  ศิลปวิสุทธิ์ เลขานุการสภา ขออนุญาตสรุปว่าประเด็น ปัญหาอยู่ที่กรณีผู้ไม่มาประชุมคุณศรสิทธิ์  โกศล ส.อบต.หมู่ที่ 9 วงเล็บว่าลาป่วย ไม่มาประชุมคือไม่มาประชุมใช่หรือไม่  ดังนั้นให้สมาชิกสภาที่ต้องการแก้ไขข้อความให้เสนอต่อที่ประชุมสภา และให้ที่ประชุมสภาขอมติในการขอแก้ไขข้อความ และหากมีข้อความใดที่ต้องการจะแก้ไขในประเด็นอื่นๆ ก็ให้ดำเนินการขอมติสภาเช่นเดียวกัน ไม่เช่นนั้นจะไม่สามารถดำเนินการประชุมต่อไปได้    
นายศรสิทธิ์  โกศล
เรียนท่านประธานสภา  ผมนายศรสิทธิ์  โกศล ส.อบต.

หมู่ที่ 9  ผมสงสัยว่าเมื่อผมป่วยหากมาลาป่วยก่อนผมมาประชุมไม่ดีกว่าหรือครับ แต่วันนั้นผมมาประชุมไม่ไหว ผมจะมาลาป่วยได้อย่างไร การป่วยไม่ทราบล่วงหน้า ผมทราบว่าวันที่ประชุมผมขาด 3 ครั้งแล้ว แต่ผมมาไม่ไหวจริงๆ ผมป่วยจริง งานศพพี่สาวผมที่นาปราน ผมไม่ได้ไปแม้แต่คืนเดียว ผมไม่สามารถไปได้  ไปสอบถามคนข้างบ้านได้ครับ ก็ให้สมาชิกสภาได้พิจารณาวินิจฉัยด้วยครับ
ประธานสภา
ผมจะให้สมาชิกสภาเสนอข้อความที่ต้องการแก้ไข  เชิญครับ
นายวิลาศ  พรหมวันรัตน์
เรียนประธานสภา กระผมนายวิลาศ   พรหมวันรัตน์ ส.อบต.หมู่ที่ 9  ตามที่คุณศรสิทธิ์ โกศล พูดให้ฟัง แต่จะป่วยจริงป่วยเท็จไม่ทราบ แต่ผมพูดตามหลักการและเหตุผล ไม่ได้พูดลอยๆ  ตามระเบียบ ข้อบังคับการประชุม และ ตามบันทึกรายงานการประชุมท่านขาดประชุม ครั้งที่ 1,2,3 ก็ต้องว่าไปตามขั้นตอน คนขาดก็คือขาด คนที่ลาก็คือลา เพื่อไม่ให้เสียเวลาผมเสนอให้ตัดคำว่าลาป่วย ครับ
นายสมพร  ศิลปวิสุทธิ์
เรียนท่านประธานสภา  ผมนายสมพร  ศิลปวิสุทธิ์ ส.อบต.

หมู่ที่ 5 การที่จะตัดไม่ตัดการลาป่วยของสมาชิกหรือลาอะไรผมว่าเป็นเรื่องของท่านประธานสภาแจ้งเลขานุการสภา ไม่จำเป็นต้องมาเสนอในที่ประชุม หากมีใครลาป่วยก็ต้องมาเสนอในที่ประชุมอย่างนั้นหรือครับ ที่ผ่านมาเกือบ 4 ปี ไม่เคยมีการเสนอในที่ประชุม เรื่องการเดินออกจากจากที่ประชุมกับการมาประชุมสายก็เหมือนกัน ผมเป็นคนเดินออก หากเป็นคนอื่นเดินออกทำไมไม่พูดถึงบ้าง ช่วยพิจารณาด้วยครับท่านประธาน
ประธานสภา
ผมอยากให้ที่ประชุมเดินไปได้ไม่อยากเห็นปัญหาถกเถียงกันแบบไม่เข้าใจกัน  อะลุ้มอล่วยกัน ขอความเห็นใจสมาชิกผู้เข้าร่วมประชุมทุกท่านตอนนี้รัฐบาล คสช.ประกาศให้มีการสมานฉันท์  ผมประธานสภาขอความร่วมมือในสภาอย่าให้มีปัญหาทางสภา เราน่าจะเป็นแบบอย่างที่ดีในเรื่องคุณธรรมจริยธรรม ที่ผ่านมาไม่เคยมีปัญหาอยากให้อยู่กันอย่างมีความรักสามัคคีในองค์กร คือความคิดของผม
นายกอบต.

เรียนประธานสภาและสมาชิกสภาทุกท่าน ผมนายคนึง  

ชูพงศ์  นายกองค์การบริหารส่วนตำบลแก้วแสน ตามที่ท่านประธานสภาพูด เรื่องนี้เป็นเรื่องความถูกต้อง เรื่องรับรอรายงานการประชุมทำให้ถูกต้อง ที่ผ่านมาทราบดีอยู่แล้วว่าปีแรก ปีที่ 2 อยู่อย่างไร ปีที่ 3 ปีที่ 4 อยู่อย่างไร ผมในฐานะผู้บริหารท้องถิ่นไม่ได้มีการกลั่นแกล้งใคร ไม่ได้พูดอะไรแต่เอาความถูกต้องกัน กรณีระเบียบวาระต่อไป ท่านประธานสภา ท่านเลขานุการสภาต้องศึกษาบ้าง คือไม่ใช่มาอ้างอะไร วันนี้เสียเวลาเพราะประธานไม่รู้เรื่องได้กำหนดไปไม่มีระเบียบรองรับ ต้องเรียกมาประชุมใหม่ เอาความถูกต้องไม่ใช่เอาสมานฉันท์ เป็นเรื่องรับรองรายงานการประชุม เรื่องลาก็ว่าไปในเรื่องลา มีสิทธิลาป่วยกี่วันก็ว่าไป แต่วันนี้เป็นการรับรองรายงานการประชุมในวันที่ 15 ได้กล่าวถึงอะไรก็รับรองตามนั้น มีอะไรที่เกิดขึ้นนอกจากนั้นก็ตัดออก ขอมติที่ประชุมตามนั้น ไม่ต้องอ้างอย่างอื่น หากจะอ้างก็ขอให้อ้างที่เป็นระเบียบชัดเจนระบุข้อไหนว่าอย่างไร เมื่อเกิดเหตุแล้วเรื่องที่มาหลังก็ให้มาบรรจุไว้ ผมจะได้บรรจุบ้างคราวหลัง เมื่อประชุมไปแล้ว นึกได้แล้วมาบรรจุที่หลัง ไม่ใช่การรับรองรายงานการประชุม ผมอยู่มาหลายหน่วยงานไม่ใช่เรื่องสมานฉันท์เป็นเรื่องความถูกต้องครับ ขออนุญาตชี้แจง
นายวิรัตน์  รักษายศ
เรียนท่านประธานสภา  ผมนายวิรัตน์  รักษายศ ส.อบต.

หมู่ที่ 2  ผมว่าที่ผ่านมามีคนเคยขาด เลขานุการสภาเคยบันทึกบ้างหรือไม่ครับ กรณีการลาของรายอื่นๆ 
เลขานุการสภา                                เรียนท่านประธานสภา กรณีลาโดยไม่มีการยื่นใบลาถือว่าไม่ได้ลาค่ะ ที่ผ่านมามีเพียง 2 ครั้งที่ยื่นใบลาคือของคุณสุธน ได้ลากิจ และของคุณศรสิทธิ์ ที่ผ่านมาค่ะ
ประธานสภา
ผมจะขอมติที่ประชุมสภาตามที่คุณวิลาศ เสนอมาครับ
นายศรสิทธิ์  โกศล
เรียนท่านประธานสภา  ผมนายศรสิทธิ์  โกศล ส.อบต.

หมู่ที่ 9 ผมเสนอว่าถ้าไม่รับรองรายงานการประชุมก็ไม่รับรองทั้งฉบับไม่ต้องเสนอให้มีการตัดออกครับ
ประธานสภา
ผมจะให้เลขานุการสภาชี้แจงเพิ่มเติมครับ
เลขานุการสภา                                เรียนท่านประธานสภา รายงานการประชุมสภาต้องมีการรับรอง หากมีข้อความใดที่ไม่ถูกต้องให้เสนอแก้ไขและขอมติที่ประชุมสภา มีกี่ข้อความที่จะขอแก้ไขก็เสนอแก้ไขและขอมติที่ประชุมจนแล้วเสร็จ  สุดท้ายก็ต้องรับรองรายงานการประชุมเพราะมีการแก้ไขจนครบถ้วนแล้ว  กรณีคุณวิลาศเสนอให้ตัดคำว่าลาป่วย ประธานสภาก็ต้องขอมติที่ประชุมว่าใครเห็นชอบให้แก้ไขตามที่คุณวิลาศเสนอ เห็นชอบกี่คน ไม่เห็นชอบกี่คน  งดออกเสียงกี่คน ก็ว่ากันไปทีละประเด็นค่ะ
นายศรสิทธิ์  โกศล
เรียนท่านประธานสภา  ผมนายศรสิทธิ์  โกศล ส.อบต.

หมู่ที่ 9 ผมข้องใจว่าถ้าอย่างนั้นหากใครป่วยก็ต้องลาก่อนหากมีการประชุมพรุ่งนี้ก็ต้องเขียนใบลาไว้ก่อนแต่การป่วยไม่มีใครทราบล่วงหน้าครับ
นายสมพร  ศิลปวิสุทธิ์
เรียนท่านประธานสภา  ผมนายสมพร  ศิลปวิสุทธิ์ ส.อบต.

หมู่ที่ 5 ผมข้องใจเรื่องการลาป่วยว่าของคุณศรสิทธิ์ ว่าเขียนหลังอย่างไรผมไม่เข้าใจ ผมทราบว่าใครขาดประชุมก็เมื่อมีการส่งหนังสือเชิญประชุม  การลาของคุณศรสิทธิ์ผมบอกท่านประธานสภา ท่านเลขานุการสภาแล้ว  เมื่อคุณวิลาศมาขอแก้ไขเรื่องลาป่วย ผมไม่เข้าใจให้ประธานสภาอธิบายอีกรอบครับ
ประธานสภา
ผมวินิจฉัยไปแล้วว่าลาป่วยไม่มีใครทราบล่วงหน้าและเขาได้ส่งใบลาแล้ว ในรายงานการประชุมผมวินิจฉัยแล้วว่าใบลามาก่อนการจัดทำรายงานการประชุมและวงเล็บว่าลาป่วย ผมว่ามันน่าจะถูกต้อง
นายสมพร  ศิลปวิสุทธิ์
เรียนท่านประธานสภา  ผมนายสมพร  ศิลปวิสุทธิ์ ส.อบต.

หมู่ที่ 5 ก็ถูกต้องแล้วครับท่านประธาน แต่มาขอเสนอแก้ไขอย่างไร เมื่อเขาป่วยจะเสนอแก้อย่างไร แก้ได้ด้วยหรือครับ ผมไม่เข้าใจ
นายวิลาศ  พรหมวันรัตน์
เรียนประธานสภา กระผมนายวิลาศ   พรหมวันรัตน์ ส.อบต.หมู่ที่ 9 คุณสมพรไม่เข้าใจ ผมพูดว่าคุณศรสิทธิ์ จะป่วยหรือไม่ป่วยผมไม่ทราบได้ คุณสมพรจะบอกท่านประธานว่าคุณศรสิทธิ์ป่วยผมก็ไม่ทราบ  เพราะผมถามท่านประธานแล้วในที่ประชุม ท่านประธานก็ไม่ตอบ ท่านเลขานุการสภาก็ไม่ตอบว่าการขาดประชุม 3 ครั้ง ท่านจะวินิจฉัยอย่างไร มีความผิดหรือมีการปฏิบัติอย่างไร ท่านประธานตอบว่าไม่ได้ตกลงกัน ผมถามว่าท่านประธานตกลงกับใคร ผมพูดตามเหตุและผล พอประชุมเสร็จเลิกประชุมแล้ว มาบันทึกการประชุมทีหลังว่าลาป่วย  การลาป่วยมาทีหลัง ไม่ได้มาในวันประชุม  ตามที่ท่านประธานสภา พูดว่าการสมานฉันท์ผมเองไม่อยากมีปัญหากับสมาชิก แต่ปัญหาที่เกิดขึ้นมาจากประธานสภาและเลขานุการสภาที่บันทึกว่าคุณศรสิทธิ์ลาป่วย  คนขาดการประชุมจะบันทึกว่าลาป่วยได้อย่างไรครับ
เลขานุการสภา                                เรียนท่านประธานสภา  ขออนุญาตชี้แจง คือเป็นประเด็นปัญหาเรื่องการบันทึกรายงานการประชุม ซึ่งคุณวิลาศ บอกว่าเลขานุการสภาไม่มีสิทธิ์มาเขียนคำว่าลาป่วยเนื่องจากคุณศรสิทธิ์ไม่มีเอกสารแจ้วว่าลาป่วย และไม่มีใครทราบว่าท่านลาป่วย แม้ว่าจะแจ้งด้วยวาจาคุณวิลาศตีความว่า วันที่ 15 คุณศรสิทธิ์ไม่มาประชุม แต่ไม่ทราบสาเหตุว่าเป็นเพราะเหตุใดแต่ทราบแต่เพียงว่าไม่มาประชุม แต่เลขานุการสภาไปจัดทำรายงานการประชุมหลังจากประชุมเสร็จสิ้นแล้วแต่ขณะนั้นมีใบลาของคุณศรสิทธิ์แล้ว เลยบันทึกข้อความว่าคุณศรสิทธิ์ลาป่วย และท่านนายกอบต.ได้แสดงความเห็นว่าเมื่อวันนั้นไม่มาประชุมก็ไม่มีสิทธิบันทึกว่าลาป่วย แต่ให้บันทึกตามข้อเท็จจริงที่เกิดขึ้นในวันที่ 15 ขณะนี้เมื่อมีการรับรองรายงานการประชุมก็ต้องรับรองตามเอกสารที่ปรากฏแต่หากมีข้อความใดที่ไม่เป็นไปตามเงื่อนไขหรือเอกสารที่ปรากฏก็ให้เสนอแก้ไขต่อที่ประชุมสภา เพื่อขอมติให้แก้ไขเป็นเรื่องๆไป ส่วนการไม่มาประชุมของคุณศรสิทธิ์ซึ่งอาจไปเกี่ยวข้องกับการขาดคุณสมบัติของสมาชิกสภาก็เป็นอีกประเด็นหนึ่ง การขาดประชุม 3 ครั้งติดต่อกันของสมาชิกสภาโดยไม่มีเหตุผลอันควร เมื่อมีการขอเสนอของคุณวิลาศว่าไม่ให้บันทึกคำว่าลาป่วยก็ให้ที่ประชุมสภาพิจารณา หากเรื่องนี้ไม่ชัดเจนว่าที่เลขานุการสภาบันทึกอย่างนั้นถูกต้องหรือไม่ ก็จะดำเนินการหารือเป็นลายลักษณ์อักษรผ่านอำเภอ จังหวัด เพื่อจะได้แนวทางปฏิบัติที่ถูกต้องต่อไป ก็ขออนุญาตชี้แจงค่ะ
นายสมพร  ศิลปวิสุทธิ์
เรียนท่านประธานสภา  ผมนายสมพร  ศิลปวิสุทธิ์ ส.อบต.

หมู่ที่ 5 ผมพอจะเข้าใจขึ้นมาบ้างแล้วเมื่อเลขานุการสภาชี้แจง เรื่องการลาป่วยคุณศรสิทธิ์ ผมคิดว่าประธานสภาไม่ได้บอกเลขานุการสภา เมื่อประชุมเสร็จท่านเลขานุการสภาไปทำบันทึกรายงานการประชุมในวันถัดไป ไม่ทราบว่าคุณศรสิทธิ์ ยื่นใบลาวันไหนครับ
ประธานสภา
ยื่นใบลาวันที่ 16  สิงหาคม ครับ
นายสมพร  ศิลปวิสุทธิ์
เรียนท่านประธานสภา ก็ถูกต้องแล้วนี่ครับ หากป่วยวันนี้ก็ต้องแจ้งใบลาพรุ่งนี้  แล้วมีการเสนอให้แก้ใบลาป่วย แก้ได้อย่างไรในความคิดเห็นของผมที่คุณศรสิทธิ์ลาก็ถูกต้องแล้วครับ
ประธานสภา
เอาเป็นว่าผมจะขอมติที่ประชุมสภานะครับ
นายสมพร  ศิลปวิสุทธิ์
เรียนท่านประธานสภา ถ้าอย่างนั้นหากมีใครลาป่วยจะต้องมาขอมติเช่นนี้ทุกครั้งหรือครับ ผมว่ามันไม่ใช่นะครับ ท่านประธานสภาต้องวินิจฉัยเองนะครับเรื่องแบบนี้ ลาป่วยจะส่งใบลาวันประชุมได้หรือครับก็ต้องส่งใบลาภายหลัง ไม่มีใครส่งใบลาป่วยในวันประชุมหรอกครับ หากมาส่งใบลาได้ก็มาประชุมไม่ดีกว่าหรือครับ  เลขานุการสภาก็ทำบันทึกรายงานการประชุมอีกวัน ผมมีความคิดเห็นอย่างนั้นครับ ไม่ทราบว่าถูกหรือไม่แต่ผมคิดอย่างนั้น
นายกอบต.

เรียนประธานสภาและสมาชิกสภาทุกท่าน ผมนายคนึง  

ชูพงศ์  นายกองค์การบริหารส่วนตำบลแก้วแสน ผมคิดว่าท่านประธานสภาเข้าใจเหมือนคุณสมพรเข้าใจ ความจริงแล้วเรากำลังรับรองรายงานการประชุมเรื่องที่เกิดขึ้นของวันที่ 15 โดยคุณศรสิทธิ์ยังไม่ได้ลาป่วยและไม่ได้แจ้งให้ที่ประชุมทราบโดยวาจาโดยท่านประธานสภาหรือเลขานุการสภา และสมาชิกสภาได้ถามท่านประธานสภาว่าคุณศรสิทธิ์ไม่ได้เข้าประชุมครั้งนี้รวม 3 ครั้งแล้ว ได้ลาต่อประธานสภาหรือไม่ ท่านประธานสภาบอกว่าไม่ได้ลาแต่รายงานการประชุมเมื่อวันที่ 15  สิงหาคม ได้เขียนว่าลาป่วย ผมถามว่าหากผมประชุมวันที่ 15 แล้วทำรายงานการประชุมวันที่ 16,17 หากผมลืมและจะมาเพิ่มโครงการงบประมาณถนนสักสายในวันที่ 16 จะเพิ่มได้หรือไม่ นี่ก็เช่นกัน ประชุมวันที่ 15 แล้วมาลาหลังวันที่ 15  จะต้องมาแจ้งในที่ประชุมในครั้งต่อไป ดังนั้นคุณศรสิทธิ์ ไม่มาประชุมในวันที่ 15 ก็คือผู้ไม่มาประชุมไม่ต้องระบุว่าลาป่วย ประเด็นวินิจฉัยก็อีกเรื่องหนึ่ง นี่เป็นรับรองรายงานการประชุม ให้ท่านประธานเข้าใจด้วย ไม่ใช่ประธานสภาได้รับใบลาป่วยวันที่ 16 และแจ้งให้เลขานุการสภาบันทึกว่าลาป่วย ไม่ใช่เรื่องที่เกิดขึ้นในวันที่ 15 บันทึกไม่ได้ครับ  ผมถามว่าหากผมจะเพิ่มถนนสักสายหนึ่งหลังประชุมเสร็จไปแล้วเพิ่มได้หรือไม่ ตอบได้เลยว่าเพิ่มไม่ได้ก็เป็นประเด็นเดียวกันครับ ขออนุญาตชี้แจงครับ
นายสมพร  ศิลปวิสุทธิ์
เรียนท่านประธานสภา ผมว่ามันไม่เหมือนกันครับถนนไม่ป่วยแต่คนป่วยครับ ตามความคิดเห็นของผมครับท่านประธานสภาได้พิจารณาด้วยครับ
ประธานสภา
ผมจะขอมติที่ประชุมสภา น่ะครับ
นายสมพร  ศิลปวิสุทธิ์
เรียนท่านประธานสภา ผมเสนอว่าไม่ต้องขอมติสภาแก้ไขครับแต่ให้ขอมติสภาว่าจะรับรองหรือไม่รับรองรายงานการประชุมไปเลย คุณศรสิทธิ์ก็รับได้ไม่รับก็คือไม่รับ อยู่มาเกือบ 4 ปีแล้วมาเสนอให้แก้ใบลา มันไม่ใช่ครับ
นายวิรัตน์  รักษายศ
เรียนท่านประธานสภา  ผมนายวิรัตน์  รักษายศ ส.อบต.

หมู่ที่ 2  ผมอยากถามว่าวันก่อนนามสกุลผมผิด เหตุใดจึงไม่ขอมติที่ประชุมละครับผมเสนอคนเดียวก็แก้ไขได้เลยครับ เหตุใดวันนี้จึงขอมติสภาครับ
ประธานสภา
ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 และแก้ไขเพิ่มเติม ข้อ 33  รายงานการประชุมสภาท้องถิ่นทุกคราว ต้องให้คณะกรรมการตรวจรายงานการประชุมได้ตรวจสอบ แล้วให้ทำสำเนารายงานการประชุมซึ่งคณะกรรมการตรวจรายงานการประชุมได้ตรวจสอบแล้วขึ้นอย่างน้อยสองฉบับ เพื่อให้สมาชิกสภาท้องถิ่นได้มีโอกาสตรวจดูได้ก่อนเวลาการประชุมไม่น้อยกว่าหนึ่งวันเพื่อให้สภาท้องถิ่นรับรองรายงานการประชุมนั้น การแก้ไขถ้อยคำในรายงานการประชุมให้กระทำโดยมติของที่ประชุมสภาท้องถิ่น  รายงานการประชุมสภาท้องถิ่นทุกครั้ง  อย่างน้อยจะต้องมีรายชื่อสมาชิกสภาท้องถิ่นที่มาประชุม  ลาประชุม และขาดประชุม ผมว่าหากมีการแก้ไขถ้อยคำก็ต้องแก้ไขตามระเบียบครับ ขอให้เลขานุการสภาชี้แจงเพิ่มเติมครับ
เลขานุการสภา
เรียนท่านประธานสภา กรณีของคุณวิรัตน์  นามสกุลผิดพิมพ์เป็นรัตนบุรี  โดยข้อเท็จจริงก็ต้องแก้ไขเป็นรักษายศเท่านั้น สำหรับประเด็นที่ขอแก้ไขในวันนี้มีความเกี่ยวโยงกับประเด็นอื่นๆมีผลต่อเนื่อง เมื่อคุณวิลาศได้ท้วงติงว่าเลขานุการสภาบันทึกไม่ถูกต้องว่าคุณศรสิทธิ์ไม่อยู่ในที่ประชุมแล้วจะมาอยู่ในที่ประชุมได้อย่างไร เหมือนกับที่ท่านนายกอบต.พูดว่าเหตุการณ์วันที่ 15 เกิดอะไรขึ้นก็ต้องบันทึกไปตามนั้นจะมาบันทึกหลังจากนั้นไปแจ้งว่าจะเพิ่มโครงการอะไรก็เพิ่มได้ ขอชี้แจงว่าเรื่องแบบนั้นเป็นไปไม่ได้ แต่ครั้งนี้เป็นประเด็นปัญหาถกเถียงว่าคนไม่มาประชุมแต่เลขานุการสภาไปบันทึกว่าลาป่วยเพราะมีใบลาแจ้งหลังจากนั้น ซึ่งต้องแจ้งให้ทราบในการประชุมครั้งต่อไปว่าคนไม่มาประชุมครั้งที่แล้วเขาได้ลาและยื่นใบลาแล้ว  ประเด็นนี้เป็นข้อโต้แย้งว่าบันทึกรายงานการประชุมที่ทำไปนั้นถูกต้องหรือไม่เป็นความเห็นของแต่ละบุคคลซึ่งจะหารือต่อไปเพื่อให้ได้คำตอบที่ชัดเจนว่าแนวปฏิบัติที่ถูกต้องนั้นควรปฏิบัติอย่างไร ซึ่งจะเป็นประโยชน์ในการดำเนินการให้ถูกต้องต่อไป แต่ครั้งนี้จะต้องดำเนินการไปตามที่เสนอก่อนว่ามีการขอแก้ไขข้อความตรงไหนแก้เป็นอย่างไรก็ให้สมาชิกสภาเสนอ  มีผู้รับรอง และขอมติสภาตามขั้นตอน ที่ประชุมสภาจะเห็นชอบให้แก้หรือไม่ให้แก้ก็เป็นมติที่ประชุม
นายสมพร  ศิลปวิสุทธิ์
เรียนท่านประธานสภา ผมเสนอให้มีการรับรองรายงานการประชุมสภาไปเลยไม่ต้องเสนอแก้ไขครับ ผมว่าถูกต้องแล้ว
นายอนันต์  ชำนาญกิจ
เรียนท่านประธานสภา  ผมนายอนันต์ ชำนาญกิจ ส.อบต.

หมู่ที่ 10 ผมประท้วงท่านประธานสภาครับ คุณสมพร อภิปรายในประเด็นเรื่องใบลาอย่างเดียวทำให้สภาเดินไปไม่ได้ เรื่องใบลาต้องมีใบลา ไม่ใช่ลาบอกมากับคนอื่นมาบอกท่านประธานสภา และท่านปรานสภาได้บอกที่ประชุมหรือไม่ หากได้บอกในที่ประชุมและบันทึกลงในรายงานการประชุมผมรับได้  แต่หากไปเขียนมาหลังวันที่ 15 ผมถือว่าไปแต่งมาไม่ทราบว่าป่วยจริงหรือไม่เพราะที่ผ่านมาจะขาดไม่ได้ลา แต่ว่าขาดไม่ครบ 3 ครั้ง แต่ครั้งนี้ครบ 3 ครั้ง ทำให้เป็นที่ถกเถียงกันครับ ผมเสนอขอให้ท่านประธานสภาขอมติให้ตัดคำว่าลาป่วยออกครับ
นายสมพร  ศิลปวิสุทธิ์
เรียนท่านประธานสภา ผมพอจะเข้าใจครับ แต่ผมติดใจว่าเกือบครบ 4 ปีแล้วไม่เคยมีการแจ้งว่าคนไหนลาป่วยลากิจให้ทราบครับ
ประธานสภา
สรุปว่าผมขอมติที่ประชุมว่ามีผู้ใดจะเสนอแก้ไขข้อความข้อใด แก้อย่างไร เชิญคุณวิลาศ  เสนอครับ
นายวิลาศ  พรหมวันรัตน์
เรียนประธานสภา กระผมนายวิลาศ   พรหมวันรัตน์ ส.อบต.หมู่ที่ 9 เสนอให้แก้ไขข้อความ ผู้ไม่มาประชุม นายศรสิทธิ์  โกศล ส.อบต.หมู่ที่ 9 ให้ตัดคำว่าลาป่วยครับ

ผู้รับรอง

1.นายสมยศ     ธรฤทธิ์  ส.อบต.  หมู่ที่ 5

2.นายประพาส  เทพี     ส.อบต.  หมู่ที่ 4
นายศรสิทธิ์  โกศล
เรียนท่านประธานสภา เรื่องใบลาจะให้ทำอย่างไรครับ ใบลาก็เป็นใบลาของอบต.ครับ
ประธานสภา
คุณศรสิทธิ์ ครับผมจะดำเนินการในขั้นตอนตรงนี้นะครับ ซึ่งจะต้องดำเนินการไปตามระเบียบต้องขอมติสภาครับ เรื่องการลาของท่านเลขานุการสภาก็ได้ชี้แจงให้ทราบแล้ว ผมจะขอมติสภาในเรื่องที่คุณวิลาศขอเสนอแก้ไขข้อความในรายงานการประชุมโดยให้ตัดข้อความคำว่าลาป่วย หลังรายชื่อ

คุณศรสิทธิ์  โกศล  ส.อบต. หมู่ที่ 9  ซึ่งไม่ได้มาประชุม
มติที่ประชุม
เห็นชอบให้แก้ไข
  
7
คน

ไม่เห็นชอบให้แก้ไข
6
คน

งดออกเสียง

5
คน
ประธานสภา
ให้เลขานุการสภาแจ้งมติสภาให้ที่ประชุมทราบครับ
เลขานุการสภา
สรุปว่ามีผู้เห็นชอบให้แก้ไขข้อความจำนวน 7  ท่านคือ  คุณกิตติเนตร  คุณวิลาศ  คุณสุธน คุณประพาส  คุณภัยยันต์ คุณสมยศ และคุณอนันต์ ค่ะ

ผู้ไม่เห็นชอบให้แก้ไขข้อความ  จำนวน 6 ท่าน คือ  

คุณวิรัตน์  คุณสุชาติ ชูแสง  คุณอนุศักดิ์  คุณศรสิทธิ์  

คุณบุญเชิญ และคุณสมพร ค่ะ
ประธานสภา
มีสมาชิกท่านอื่นจะแก้ไขเพิ่มเติมรายละเอียดในบันทึกรายการประชุมอีกหรือไม่  เชิญครับ เมื่อไม่มี  ผมขอมติที่ประชุม สมาชิกสภาท่านใดเห็นว่ารายงานการประชุมครั้งที่ผ่านมา ถูกต้อง โปรดยกมือ
มติที่ประชุม
มีมติรับรองรายงานการประชุมสภาสมัยสมัยสามัญ สมัยที่ 3 ครั้งที่ 1 ประจำปี 2559  เมื่อวันที่ 15 สิงหาคม   2559
รับรอง     จำนวน  13  เสียง   
ไม่รับรอง   ไม่มี    งดออกเสียง  5  เสียง 
(สมาชิกเข้าร่วมประชุมจำนวน  18  ท่าน)
ระเบียบวาระที่ 3  
เรื่อง ญัตติเสนอเพื่อพิจารณาให้ความเห็นชอบ 





1.การขอยกเลิกมติสภาที่ได้กำหนดระยะเวลาเสนอคำแปร




ญัตติต่อคณะกรรมการแปรญัตติและการกำหนดระยะเวลา




ให้คณะกรรมการแปรญัตติพิจารณาคำแปรญัตติให้แล้วเสร็จ



ภายในวันที่ ในการประชุมสภาสมัยสามัญ สมัยที่ 3 ครั้งที่ 1 




ประจำปี 2559  เมื่อวันที่ 15  สิงหาคม 2559 เชิญ





เลขานุการสภาชี้แจงรายละเอียดเพิ่มเติมครับ
เลขานุการสภา


เรียนประธานสภา ตามระเบียบวาระการประชุมการขอยกเลิก




มติสภาที่ได้กำหนดระยะเวลาเสนอคำแปรญัตติต่อ





คณะกรรมการแปรญัตติและการกำหนดระยะเวลาให้





คณะกรรมการแปรญัตติพิจารณาคำแปรญัตติให้แล้วเสร็จ




ภายในวันที่ ในการประชุมสภาสมัยสามัญ สมัยที่ 3 ครั้งที่ 1 




ประจำปี 2559  เมื่อวันที่ 15  สิงหาคม 2559  ที่ผ่านมา

                                         เนื่องจากวันที่มีการประชุมพิจารณาร่างข้อบัญญัติงบประมาณ






รายจ่ายประจำปีงบประมาณ พ.ศ.2560 ในวาระรับหลักการใน




วันที่ 15  สิงหาคม เป็นวันสุดท้ายของสมัยประชุม โดยสมัยประชุม





สามัญ  สมัยที่ 3  กำหนดตั้งแต่วันที่ 1-15  สิงหาคม สภาฯได้มีมติ





รับหลักการร่างข้อบัญญัติฯและได้มีการเลือกคณะกรรมการแปรญัตติ





จำนวน 3 ท่าน คือ คุณประพาส คุณสมยศ และคุณอนันต์ สภาฯได้





กำหนดให้ยื่นคำเสนอแปรญัตติต่อคณะกรรมการแปรญัตติ ในวันที่ 





16-18  สิงหาคม ตั้งแต่เวลา 08.30-16.40 น. ทั้ง 3 วัน และ





สภาฯได้กำหนดให้คณะกรรมการแปรญัตติดำเนินการแปรญัตติให้





แล้วเสร็จภายในวันที่ 23  สิงหาคม ที่ผ่านมา หลังจากมีการ






ตรวจสอบเพื่อขอเปิดประชุมสภาสมัยวิสามัญ ในครั้งต่อไป ตาม






ระเบียบการประชุมฯข้อ111 ที่ประชุมสภาท้องถิ่นอาจลงมติให้






คณะกรรมการสภาท้องถิ่นคณะใดดำเนินกิจการของสภาท้องถิ่นนอก





สมัยประชุมได้ แต่ทั้งนี้ไม่ให้ประชุมเกินสามครั้ง หมายความว่า






คณะกรรมการสภาท้องถิ่นจะดำเนินการกิจการของสภาท้องถิ่นนอก





สมัยประชุมไม่ได้หากไม่ได้ขอมติที่ประชุมสภาและสภาเห็นชอบให้






ดำเนินการ แม้ว่าวันนั้นสภาจะรับรู้แล้วก็ตามว่าหมดสมัยประชุมแต่





ต้องดำเนินการขอมติสภาที่ชัดเจน เพื่อให้การดำเนินการถูกต้องตาม





ระเบียบการประชุม ไม่เกิดผลกระทบในภายหลังจึงขอมติสภายกเลิก





มติสภาครั้งที่แล้วในเรื่องที่แจ้งรายละเอียดตามระเบียบวาระการ






ประชุมที่แจ้งให้ท่านทราบแล้วและหลังจากนั้นจะต้องดำเนินการขอมติ





สภาเพื่อ กำหนดระยะเวลาเสนอคำแปรญัตติต่อคณะกรรมการแปร





ญัตติใหม่และกำหนดระยะเวลาให้คณะกรรมการแปรญัตติพิจารณา





คำแปรญัตติในแล้วเสร็จภายในวันที่ใหม่ด้วยเพื่อคณะกรรมการแปร





ญัตติจะได้ดำเนินการแปรญัตติร่างข้อบัญญัติฯและจัดทำรายงาน






เสนอประธานสภา เพื่อดำเนินการนัดประชุมสภาพิจารณาในวาระที่ 2 





และ 3 ต่อไป
ประธานสภา


ขอมติที่ประชุมยกเลิกมติสภาที่ได้กำหนดระยะเวลาเสนอคำแปร






ญัตติต่อคณะกรรมการแปรญัตติและการกำหนดระยะเวลา






ให้คณะกรรมการแปรญัตติพิจารณาคำแปรญัตติให้แล้วเสร็จ






ภายในวันที่ ในการประชุมสภาสมัยสามัญ สมัยที่ 3 ครั้งที่ 1 






ประจำปี 2559  เมื่อวันที่ 15  สิงหาคม 2559
มติที่ประชุม
เห็นชอบให้ยกเลิก       จำนวน
12
เสียง

ไม่เห็นชอบให้ยกเลิก     จำนวน  1  เสียง   

งดออกเสียง 
         จำนวน  4  เสียง 


(มีสมาชิกเข้าร่วมประชุมจำนวน 17 ท่าน)
ประธานสภา
ต่อไปให้สมาชิกสภาเสนอกำหนดระยะเวลาเสนอคำแปรญัตติต่อคณะกรรมการแปรญัตติ ซึ่งจะต้องไม่น้อยกว่า 24 ชั่วโมง นับแต่รับหลักการ
นายสมยศ   ธรฤทธิ์

กระผมนายสมยศ  ธรฤทธิ์  ส.อบต.หมู่ที่ 5  เสนอให้รับคำ




เสนอแปรญัตติตั้งแต่วันที่ 29-31  สิงหาคม  2559 เวลา 


 

08.30-16.30 น.ของแต่ละวันครับ ผู้รับรอง  นายประพาส  เทพี 




ส.อบต.หมู่ที่ 4 และนายภัยยันต์  บุญปราบ ส.อบต. หมู่ที่ 3
ประธานสภา

 
มีสมาชิกท่านใดจะเสนอเป็นอย่างอื่นอีกหรือไม่  หากไม่มีถือ




ว่าที่ประชุมมีมติเห็นชอบให้รับคำเสนอแปรญัตติตั้งแต่วันที่ 

 


29-31  สิงหาคม  2559 เวลา 08.30-16.30 น.


 

และให้สภากำหนดระยะเวลาให้กรรมการแปรญัตติ  


 

แปรญัตติให้แล้วเสร็จภายในวันที่เท่าไหร่ครับ
นายสมยศ   ธรฤทธิ์
กระผมนายสมยศ  ธรฤทธิ์  ส.อบต.หมู่ที่ 5  เสนอระยะเวลาให้กรรมการแปรญัตติ แปรญัตติให้แล้วเสร็จภายในวันที่ 5 กันยายนครับ คือตั้งแต่วันที่  1  กันยายน  ถึงวันที่ 5  กันยายน  2559  ครับ ผู้รับรอง นายวิลาศ  พรหมวันรัตน์  ส.อบต.หมู่ที่ 9  และ นายสุธน  แก้วแท้  ส.อบต. หมู่ที่ 6
ประธานสภา

         มีสมาชิกท่านใดจะเสนอเป็นอย่างอื่นอีกหรือไม่  หากไม่มีถือว่าที่



         ประชุมมีมติเห็นชอบให้กรรมการแปรญัตติ แปรญัตติให้แล้วเสร็จ



         ภายใน 5  วัน คือตั้งแต่วันที่  1  กันยายน  ถึงวันที่ 5  กันยายน   



         2559  ครับ
ระเบียบวาระที่ 4                  เรื่องอื่น ๆ
ประธานสภา
ต่อไปเป็นระเบียบวาระที่ 4 เรื่องอื่น ๆ มีสมาชิกท่านใด มีเรื่องอะไรบ้างเชิญครับ
นายกอบต.
เรียน ประธานสภาและสมาชิกสภาทุกท่าน ผมนายคนึง  ชูพงศ์ นายกองค์การบริหารส่วนตำบลแก้วแสน ขออนุญาตแจ้งเรื่องอื่นๆ ครับคือเรื่องการใช้จ่ายงบประมาณตามข้อบัญญัติงบประมาณรายจ่ายประจำปีงบประมาณ พ.ศ.2559  ตามที่สภาได้ให้ความเห็นชอบข้อบัญญัติงบประมาณรายจ่ายปี2559  ขณะนี้ได้ดำเนินการเหลือเฉพาะโครงการปรับปรุงถนน ประมาณ 9 สาย ประมาณ 9 แสนบาท ตอนนี้งบประมาณเข้ามาเกิน 1.4 ล้านบาทแต่ต้องจ่ายเงินเดือน ค่าจ้างของสิ้นเดือนกันยายน ผมต้องรองบประมาณให้เข้ามาก่อนจึงจะดำเนินการก่อหนี้ภาระผูกพันขณะนี้ให้ช่างเตรียมการประมาณการราคาก่อสร้าง ปร.4/ปร. 5  เมื่อมีงบประมาณเข้ามาก็จะเรียกผู้รับจ้างมาทำสัญญาและไปดำเนินการในพื้นที่ให้เร็วที่สุด ตอนนี้มีเงินงบกลางเงินสำรองจ่ายประมาณ 5-6 หมื่น และจะโอนเพิ่มมาเพื่อดำเนินการถมหลุมบ่อถนนในหมู่บ้านทั้งตำบลอีกรอบหนึ่ง และในเรื่องอื่นๆ ขณะนี้ อบจ.ได้มาดำเนินการก่อสร้างถนนหมู่ที่ 4 ฝากสมาชิกอบต.หมู่ที่ 4 ช่วยดูแลด้วยครับ โครงการอื่นๆ หากมีอะไรคืบหน้าจะแจ้งให้ที่ประชุมทราบอีกรอบหนึ่งครับ ผมในฐานะผู้บริหารท้องถิ่นและเข้าร่วมกับจังหวัด ไม่ว่าจะเป็นนโยบายภาครัฐ พรุ่งนี้อธิบดีกรมส่งเสริมการปกครองส่วนท้องถิ่นมาประชุมที่ห้องประชุมโรงละคร อบจ. ประกอบด้วย นายก   ปลัด  หน.สำนักงานปลัด มีอะไรคืบหน้าจะแจ้งให้ที่ประชุมทราบอีกรอบหนึ่ง องค์กรต้องยึดหลักความถูกต้องความโปร่งใส โดยเฉพาะระเบียบ วิธีปฏิบัติให้ชัดเจน ผมจะได้รับความร่วมมือหรือไม่ผมยึดหลักความถูกต้อง ไม่เล่นพรรคเล่นพวกครับทุกเรื่องจะทำงานสุดความสามารถ และขอขอบคุณเพื่อนสมาชิกในเรื่องของงานกีฬา หลายหมู่บ้านก็ได้มาร่วมกัน เป็นงานของตำบล และอีกเรื่องคือภารกิจของอบต.ความคืบหน้าของท้องถิ่น   สภาขับเคลื่อนการปฏิรูปประเทศมีมติชัดเจนแล้วเมื่อวันที่ 23  ให้ยุบรวม กรณีท้องถิ่นตำบลเดียวให้มีท้องถิ่นเดียว อบต.ยกฐานะโดยสองเกณฑ์คือประชากรไม่เกิน 7,000 คนและรายได้ไม่รวมเงินอุดหนุนไม่ถึง 20 ล้านให้ยุบรวม เราก็ดูของเราอยู่โดยเฉพาะในประเด็นที่ 2 รายได้ไม่ถึง 20 ล้านซึ่งหลายท้องถิ่นจะมีปัญหา  จะอยู่ในขั้นตอนหลังจากเลือกตั้ง สส./สว. ก็จะเลือกตั้งท้องถิ่นต่อไป ประมาณ 2 ปี ก็จะได้ทำงานร่วมกัน  ผมยึดหลักความถูกต้องครับ ผมไม่ว่าอะไรใครครับ 

ก็ขอชี้แจง

ประธานสภา
เชิญคุณสุชาติ  ชูแสง ครับ
นายสุชาติ  ชูแสง
เรียนท่านประธานสภา และสมาชิกสภาทุกท่าน    กระผมนายสุชาติ  ชูแสง ส.อบต.หมู่ที่ 8  ผมขออนุญาตแจ้งความเดือดร้อนของประชาชนในเรื่องของถนน 2 สาย สายแรกสายควนเนียง-เกาะสระอีกสายนาสีจันทร์ เป็นหลุมบ่อมาก หากมีงบประมาณงบกลางช่วยเหลือได้ก็จะขอบพระคุณมาก เพราะเป็นหลุมบ่อมาก ประชาชนใช้เส้นทางมากครับ ใช้หินคลุกประมาณ 3 รถ  อีกสายคือสายสามแยกบ้านควนเนียง-บ้านนายเริ่ม ก็ได้ซ่อมแซมถมไปพอสมควรแล้วแต่ชาวบ้านร้องขอมาผ่านไปยังท่านนายกก็ขอประมาณ 2 รถเป็นหินผุ

ก็ได้ครับ มีเรื่องแจ้งเพียงเท่านี้ครับ
ประธานสภา
สมาชิก มีเรื่องอื่น ๆ อีกหรือไม่ครับ  หากสมาชิกไม่มีเรื่องอื่น ๆ แล้ว ผมขอบคุณผู้บริหารและสมาชิกสภาทุกท่านที่เข้าร่วมประชุม ขอปิดการประชุมครับ
ปิดการประชุมเวลา   14.54  น.





ลงชื่อ................................................................... ผู้จดบันทึก





                 (นางแฉล้ม    ศิลปวิสุทธิ์)
   เลขานุการสภา  อบต.แก้วแสน
ความเห็นของคณะกรรมการตรวจรายงานการประชุม



ด้วยคณะกรรมการตรวจสอบรายงานการประชุม  ได้ตรวจรายงานการประชุมแล้ว  เห็นว่าการจดบันทึกรายงานการประชุม  สมัยวิสามัญ  สมัยที่  2  ครั้ง  1  ประจำปี  2559 ในวันที่  26  สิงหาคม  2559  



มีมติเห็นว่า  การบันทึกรายงานการประชุม  ที่เลขานุการสภาฯ  ได้บันทึกไว้  มีเนื้อหาถูกต้อง  ครบถ้วนสมบูรณ์ทุกประการ





ลงชื่อ................................................. 
                                                             (นายประพาส     เทพี)





ประธานกรรมการตรวจรายงานการประชุม





ลงชื่อ................................................





          (นายศรสิทธิ์   โกศล)
                                                     กรรมการตรวจรายงานการประชุม





ลงชื่อ................................................





          (นายสมยศ    ธรฤทธิ์)




   เลขานุการคณะกรรมการตรวจรายงานการประชุม
· มติที่ประชุมสภาองค์การบริหารส่วนตำบลแก้วแสนมีมติรับรองรายงานการประชุมจากการประชุมสภาสมัยวิสามัญ  สมัยที่ 2  ครั้งที่ 2  ประจำปี พ.ศ.2559  เมื่อวันที่ .........     เดือน......................  พ.ศ. 2559
               ลงชื่อ                                               ผู้ตรวจบันทึก
             (นายบุญนำ    บุญวรรณ)





          ประธานสภาองค์การบริหารส่วนตำบลแก้วแสน
